cyanic-selkie/wikianc huggingface dataset:
המטבח של ערביי ארץ ישראל
ארוחות על בסיס לחם
המטבח של ערביי ארץ ישראל כולל גם מזונות רבים דמויי פיצה קטנה, כולל מנאקיש, ספיחה ("פיצה ערבית"), פטייר, סמבוסק ועיקראס (أقراص). הספיחה היא לחם שטוח זעיר ואפוי, ומעליה בשר טלה ופלפלים אדומים מבושלים או עגבניות. מנקיש הוא לחם שטוח אפוי, בדרך כלל בציפוי זעתר ושמן זית. הספיחה הן קציצות בשר מקושטות בתבלינים ופלפלים. סמבוסק ופטייר הם בצקים אפויים או מטוגנים ממולאים לפעמים עם בשר טחון ובצל או צנוברים מבושלים. פטייר בדרך כלל מקופל למשולשים ושלא כמו סמבוסק, זה יכול להיות ממולא עם "ג'יבנה ערבייה" (גבינה ערבית) או זעתר. איקרס דומה לסמבוסק ופטייר, על ידי שימוש בבצק ממולא בבשר או או תרד, אולם הם לא מטוגנים (כמו סמבוסק), ומוגשים בדרך כלל כארוחה ולא כתוספת לארוחה או מנה צדדית.
משקאות קלים
מיצי פירות מתוצרת ביתית הם משקה ביתי נפוץ בימים חמים ובמהלך הרמדאן, חודש הצום הקדוש למוסלמים. בתרבות הפלסטינית, קפה ותה מוגשים באופן מסורתי למבוגרים בעת ביקור או כינוס, בעוד מיץ מוגש בעיקר לילדים. עם זאת, מיצים כגון תמר הינדי או קמרדין מוגשים באירועים מיוחדים לכולם. תמר-הינד, במקור מאפריקה, הוא משקה שוש שנעשה על ידי השריה או יציקת מקלות שוש, והוספת מיץ לימון. קמרדין מוגש באופן מסורתי לשבירת צום הרמדאן (כמו מים), והוא משקה קר עשוי מיריעה יבשה של משמש ספוג במים, ומעורבב עם מיץ לימון או סירופ.
רמדאן
שבירת הצום של היום מתחיל באופן מסורתי עם צריכה קלה של תמרים ומשקאות צוננים. הפלסטינים נוהגים לעשות מגוון של משקאות מבוססי פרי, הכוללים את הטעמים, תמר הינד (תמרינדי), "סוס" (שוש), חרוב וקמרדין. מיץ תמר הינד מכינים על ידי השריית תמרינדים במים למשך שעות רבות, ואז מסננים, ממתיקים ומערבבים אותו עם מי ורדים ומיץ לימון. מיץ חרוב נעשה באופן דומה, למעט במקום תמרינדי, משתמשים בחרובים. קמרדין עשוי ממשמשים מיובשים המבושלים בנוזל ולאחר מכן הוא מצונן.
שילוש דלוני
הגדרה פורמלית
ההגדרה האחרונה מספקת שיטה למציאת שילוש דלוני של קבוצת נקודות בזמן על ידי מציאת דיאגרמת וורונוי של קבוצת הנקודות.
גמר גביע אירופה וליגת האלופות
לאחר האסון
הקבוצות האנגליות חזרו לטורניר ב-1991, לאחר שחזרו להשתתף בעונה שלפני כן בטורנירים אחרים (מנצ'סטר יונייטד זכתה בגביע המחזיקות). אולם, הן לא זכו להצלחה רבה בחמש השנים שלאחר תום ההשעיה בגלל "חוק שלושת הזרים" שמנע מהן לשתף את שחקניהן הטובים ביותר.
קבוצות הסרייה א' האיטלקית העפילו לשבעה גמרים רצופים, אך ניצחו רק ב-2. בגמר של 1992, שנערך בוומבלי, גברה ברצלונה של המאמן יוהאן קרויף על סמפדוריה משער של רונאלד קומאן בהארכה, אחרי 0:0 בסיום 90 דקות.
לפני עונת 1992/1993 שונה שם המפעל ל"ליגת האלופות". מרסיי ניצחה בגמר של 1993 את מילאן, בתוצאה של 1:0, אך הושעתה מהמפעל בשנה שלאחר מכן לאור שערוריית שחיתות, כיוון שאליפות צרפת נשללה ממנה לאחר שהתברר כי טאפי ביצע עבירות בספרי החשבונות שלה. מרסיי היא הקבוצה הצרפתית היחידה (נכון ל-2017) שזכתה בטורניר.
שנות ה-2000
בחצי הגמר של 2006 התמודדו ויאריאל, ארסנל, מילאן וברצלונה. ארסנל גברה על ויאריאל 1 - 0 בהייבורי, ובמשחק הגומלין בספרד הצליחה להשיג תיקו 0 - 0 שבזכותו העפילה לגמר ראשון בתולדותיה. בחצי הגמר השני הדיחה ברצלונה את מילאן. בגמר, שנערך ב-17 במאי בסטאד דה פראנס, הפך ינס להמן מארסנל לשחקן הראשון אי פעם שמורחק בכרטיס אדום לאחר שהכשיל את סמואל אטו מחוץ לרחבת העונשין, אם כי החלטה זו הייתה שנויה במחלוקת כיוון שהוא כבר לא החזיק בכדור ברגליו. למרות זאת הצליחה ארסנל לעלות ליתרון משער של סול קמפבל בדקה ה-37 לאחר הגהת כדור חופשי של תיירי הנרי, והצליחה להחזיק בו לאורך רוב המחצית השנייה. אטו השווה בדקה ה-76 מבישול של המחליף הנריק לארסון. חמש דקות לאחר מכן מסר שוב הנריק לארסון את הכדור לז'וליאנו בלטי, שהכניע את השוער המחליף של ארסנל מנואל אלמוניה והעניק את הניצחון לברצלונה.
הגמר ב-2016 נערך באצטדיון סן סירו במילאנו והפגיש פעם נוספת את ריאל מדריד ואתלטיקו מדריד, שנפגשו שנתיים מוקדם לכן. המשחק החל בשער בדקה ה-15 של סרחיו ראמוס מריאל, שהחזיק עד לדקה ה-79, אז השווה שחקן אתלטיקו יאניק קרסקו את התוצאה ל-1:1. המשחק המשיך להארכה בה אף אחת מן הקבוצות לא הצליחה לכבוש, והגיע לדו-קרב בעיטות עונשין מהנקודה הלבנה. בתום 3 בעיטות התוצאה הייתה 3:3 בין הקבוצות, ובבעיטה הרביעית החטיא שחקן אתלטיקו, חואנפראן את הבעיטה שלו. לאחר מכן הבקיע כריסטיאנו רונאלדו את הבעיטה שלו והמשחק נגמר בתוצאה 5:3 לאחר בעיטות הכרעה. ריאל הניפה את הגביע ה-11 שלה בהיסטוריה.
דיקדיק
מאפיינים
אוזניו ועינייו גדולות יחסית, וחושי השמיעה והראייה מחודדים מאוד. העיניים מוקפות בטבעת לבנה. הזנב קצר יחסית. הדיקדיק מסוגל לחיות גם באקלים חם במיוחד. כאשר הוא מבוהל או מפוחד הוא מפיק קול שריקה שמזכיר את הצליל "דיק-דיק", וזהו מקור שמו. השם המדעי, Madoqua, נגזר משמו האמהרי של הדיקדיק – medaqqwa.
מנות
היסטוריה
היישוב הוקם בשנת 1980 על ידי בנים למשפחות ממושבי הסביבה בעזרתה של הסוכנות היהודית ונקרא על שם חורבת מנות, יישוב קדום ששרידיו במקום.
מוזיאון לאמנות יהודית
תצוגות המוזיאון
במוזיאון מספר אוספים בהם אוסף השיל גולניצקי, אוסף נהר - ברנהיים, אוסף מקס גרונדט.
Another Day
הפקה
"Another Day" נכתב בסגנון שירים קודמים של מקרטני במסגרת הביטלס, כמו "Eleanor Rigby" ו-"She's Leaving Home". מילות השיר מתארות את החדגוניות, האכזבה והעצב שחווה אישה (ששמה לא מוזכר) בחייה, בעבודה ובביתה. המלודיה המתנגנת בקלילות של הבתים וה-"דו דו דו" השמח משהו של הפזמון מנוגדים לטון האפל של השיר (גם מבחינת מלל וגם מבחינת לחן) ששורר במעברים. לינדה מקרטני סיפקה את קולות הליווי. בעלה נתן לה קרדיט ככותבת שותפה לשיר. למרות זאת, צעד זה נחשב כתכסיס עסקי שנעשה בעקבות חילוקי הדעות העסקיים שהיו לו עם אפל רקורדס.
פרס ישראל
זוכי פרס ישראל
תקנון הפרס קובע כי במקרים יוצאים מן הכלל ניתן להעניק את פרס ישראל גם לאדם שהלך לעולמו: בחלוקת הפרס הראשונה, בשנת תשי"ג ניתן הפרס לגדליה אלון שלוש שנים לאחר פטירתו, בשנת תשי"ז קיבל יוחנן לוי את הפרס כ-12 שנה לאחר מותו. חמישה זכו בפרס בשנת פטירתם - בתש"ל זכתה בפרס לאה גולדברג, בתשנ"ב זכה בפרס אבות ישורון, בה'תשס"ח זכה בפרס ניסן נתיב, בתשע"ג זכה בפרס רון נחמן ובתשע"ט זכתה בפרס רונה רמון.
הערמה
שרפה בשבת
חז"ל התירו להציל משרפה הפורצת בשבת מזון לצורך שלוש סעודות בלבד, ואם יש לאדם אורחים מותר לו להציל עבורם. נחלקו התנאים האם מותר להזמין לסעודה אורחים רבים שידוע שאינם צריכים לאכול ובוודאי יותירו מהאוכל ולא יאכלו אותו כדי שיוכל להציל עבורם אוכל. תנא קמא אוסר ורבי יוסי ברבי יהודה מתיר.
מעשר
כאשר למדו בבית מדרשו של רבא את הברייתא האומרת כי הוא הביא דוגמה, כהלכה פסוקה וברורה, שאין צורך להרהר בה ולעיין בה, הלכה זו.
השתלשלות שיטת ההערמה
רבי שניאור זלמן מלאדי בעל שולחן ערוך הרב, קבע שצריך לעשות במכירה זו 'ערב קבלן' (ערב שהמוכר יכול לפנות אליו ישירות כדי לקבל את כספו, גם אם עוד לא פנה כלל אל הקונה), שאז אין למוכר שום קשר עם הגוי, ורק אז אפשר לזקוף את שאר הסכום כהלוואה.
מכבי תל אביב במפעלים הבין-לאומיים
מכבי תל אביב התמודדה בין היתר מול קבוצות פאר מרחבי היבשת, בהן חמש אלופות אירופה - צ'לסי, פורטו, יובנטוס, באיירן מינכן ואייאקס. חלק ממשחקים אלו נבחרו לרשימות המציינות את ההופעות המכובדות ביותר של קבוצות הכדורגל הישראליות במפעלים האירופיים.
השנים הראשונות (1992-2004)
בעונת 2002/2003 הוביל קלינגר את מכבי לזכייה באליפות המדינה בכדורגל, ולהשתתפות במוקדמות ליגת האלופות. מכבי רשמה מבוכה כאשר הודחה כבר בסיבוב המוקדמות הראשון מול מ.ש.ק. ז'ילינה מליגת העל הסלובקית, לאחר שהפסידה לה 0–1 בחוץ, וגם במשחק הביתי, שנערך בבודפשט שבהונגריה בעקבות המצב הביטחוני, לא הצליחה לנצח וסיימה בשוויון 1-1 בלבד (שער של פנטסיל למכבי). ימים ספורים לאחר ההדחה מאירופה הודיעה מכבי בראשות המאמן קלינגר והבעלים לוני הרציקוביץ' על שחרורם מהסגל של קפטן הקבוצה אבי נמני ושל טל בנין בשל מחנאות שניהלו, לכאורה, ופגעו בקבוצה. כמו כן, טענו כי הייתה זו אחת הסיבות להדחה מאירופה כבר בשלב מוקדם. מכבי הצליחה להתאושש מהקיץ הקשה, וסיימה כסגנית האלופה. בעקבות הישגיהן של הקבוצות הישראליות במפעלים האירופיים בשנים החולפות, קיבלה הליגה הישראלית כרטיס נוסף לשלב המוקדמות בעונת 2004/2005 בליגת האלופות. מכבי זכתה להיות הישראלית הראשונה שמקבלת כרטיס למוקדמות מהמקום השני בליגה.
העפלה ראשונה לליגת האלופות (2004-2005)
את שלב מוקדמות ליגת האלופות פתחה מכבי בסיבוב המוקדמות השני מול ה.י.ק. הלסינקי הפינית, עם משחק חוץ שהסתיים ללא שערים. בגומלין הביתי השיגה מכבי ניצחון 0–1 משער ניצחון של לירן כהן בבעיטת יעף שתי דקות לסיום, ועלתה לסיבוב המוקדמות השלישי למפגש מול פאוק סלוניקי מיוון. במשחק הראשון בחוץ השיגה מכבי ניצחון 1–2, עם שערים של ישמעאל אדו וארז מסיקה. בעקבות שיתוף שחקן שלא כחוק בקבוצה היוונית, פסקה אופ"א על ניצחון טכני של 0–3 לזכות הצהובים, שרק הגדיל את יתרונה לקראת הגומלין בבלומפילד. במשחק הגומלין הכריע לירן כהן עם שער כבר בדקה השמינית, 1-0 למכבי שהופכת למועדון הישראלי השני אי פעם בשלב הבתים של ליגת האלופות. מכבי הוגרלה לבית קשה עם שלוש אלופות אירופה לשעבר - באיירן מינכן מגרמניה, יובנטוס האיטלקית ואייאקס ההולנדית. הסיבוב הראשון לא האיר פנים למכבי, שלא כבשה והפסידה בכל שלושת המשחקים, 1-0 לבאיירן (רוי מקאיי בפנדל), 1-0 ליובנטוס (מאורו קאמורנזי) ו-0–3 לאייאקס (וסלי סונק, נייג'ל דה יונג ורפאל ואן דר וארט). הסיבוב הבא החל בניצחון יוקרתי והיסטורי של הצהובים, 2-1 ביתי על אייאקס באצטדיון רמת גן מצמד שערים של דגו, כאשר דניאל דה רידר רק צימק לפני הסיום. לאחר תבוסת 1–5 באצטדיון האולימפי לבאיירן (שער של דגו בפנדל רק צימק), השיגה מכבי נקודה רביעית, גם היא ברמת גן, 1-1 מול יובנטוס. דגו כבש את הרביעי שלו בשלב הבתים, והיה אחראי על כל שעריה של מכבי בשלב זה, ואלסנדרו דל פיירו דאג לחלוקת נקודות. את שלב הבתים סיימה מכבי רביעית עם ארבע נקודות וארבעה שערי זכות.
הופעות ראשונות בקונפרנס ליג (2021-2024)
בעונת 2021/2022 לאחר שעברה בהצלחה 3 סבבי מוקדמות, העפילה מכבי תל אביב לשלב הבתים של המפעל האירופי החדש לעונה זו - הקונפרנס ליג. מכבי תל אביב הוגרלה מדרג ב' לבית א' יחד עם ל.א.ס.ק. לינץ (אוסטריה), אלאשקרט (ארמניה) וה.י.ק. הלסינקי (פינלנד). ב-14 בספטמבר 2021 כבש סטיפה פריצה את השער הראשון אי פעם במסגרת הקונפרנס ליג החדשה, במשחק נגד אלאשקרט. את שלב הבתים סיימה מכבי תל אביב במקום השני (לאחר 3 ניצחונות, 2 תוצאות תיקו והפסד בודד) והעפילה לשלב הנוקאאוט הראשוני, שם פגשה את פ.ס.וו. איינדהובן, והפסידה בו לאחר הפסד 0–1 במשחק הראשון ובתיקו 1–1 במשחק הגומלין.
מריה קארי
מַרָיה קארי (באנגלית: Mariah Carey; נולדה ב-27 במרץ 1969) היא יוצרת וזמרת פופ, נשמה, R&B, גוספל, ג'אז, פזמונאית, מלחינה, מפיקה מוזיקלית ושחקנית אמריקאית. מאז יצא לאור אלבומה הראשון בראשית שנות ה-90, הפכה לאחת הזמרות המצליחות והמפורסמות ביותר בעולם. מספר השירים שלה שדורגו במקום הראשון במצעד הבילבורד הוט 100 גדול משל כל אמן אחר בהיסטוריה, פרט לביטלס, והיקף מכירות אלבומיה ושיריה נאמד בכ-200 מיליון עותקים.
ילדותה ונעוריה
מריה קארי נולדה בעיירה האנטינגטון שבלונג איילנד, ניו יורק לאלפרד "רוי" קארי, מהנדס אווירונאוטיקה ממוצא אפריקני-ונצואלי, ולפטרישה היקי, זמרת אופרה לשעבר ממוצא אירי. היא קרויה על שם השיר "They call the wind Mariah", מתוך המחזה Paint Your Wagon.
את שיריה הראשונים החלה מריה לכתוב כשהייתה בבית הספר. בתקופת לימודיה בבית הספר התיכון היא חברה למוזיקאי צעיר, בן מרגוליס, שסייע לה בהלחנת השירים שכתבה, ועם סיום הלימודים עברה עם מעט הכסף שהיה ברשותה לניו יורק. היא עבדה בכמה עבודות מזדמנות שסייעו לה לשלם בעבור המגורים, עד שהוזמנה לבסוף לשיר כזמרת ליווי לברנדה קיי. סטאר, זמרת פופ אמריקאית ממוצא פורטוריקני. הייתה זו למעשה דריסת הרגל הראשונה של קארי בעולם המוזיקה.
בשנת 1988, בעת שהשתתפה במסיבה בחברתה של ברנדה קיי. סטאר, היא פגשה בטומי מוטולה, מנהל בחברת התקליטים קולומביה רקורדס (אז - CBS). ברנדה הגישה לידיו קלטת דמו של קארי ובה מספר סקיצות של שירים שהקליטה. מוטולה ניגן את הקלטת במכוניתו ונדהם מן הכישרון הרב של הזמרת האלמונית. הוא שב על עקבותיו על מנת לאתרה, אך קארי כבר עזבה את המקום. כעבור ימים אחדים, איתר אותה והחתים אותה על חוזה בן שבעה אלבומים.
2010–2014: גירושים והופעה בישראל
באפריל 2010 החלה קארי כבר לעבוד על אלבום האולפן הבא שלה עם המפיקים רנדי ג'קסון, ג'רמיין דופרי ונוספים. מדובר באלבום קונספט נוסף שעושה מחווה ליצירתה הוותיקה של קארי, והפעם - אלבום חג שני. אלבום חג המולד הראשון של קארי יצא ב-1994 והפך לאלבום החג המצליח ביותר בהיסטוריית המוזיקה, שגם שנים לאחר יציאתו, נמכר בעשרות אלפי עותקים בזמן החג. קארי בחרה ליצור לו אלבום המשך, בשם Merry Christmas II You. העבודה עליו תועדה בסרט, שיצורף אליו עם יציאתו לשווקים, בנובמבר 2010. העבודה על האלבום נעשתה עם תזמורת חיה, הוקלט שיר שבו קארי משתפת פעולה עם אימה זמרת האופרה, פטרישה קארי, וכן נכתבו מספר שירים מקוריים. הסינגל הראשון מן האלבום, שיר מקורי אותו כתבה בעצמה "", יצא בחודש אוקטובר וזכה להצלחה מיידית - הוא נכנס הישר למקום ה-1 במצעד שירי החג של המצעד האמריקאי. ב-2009 נישאה קארי למנחה הטלוויזיה ותוכניות הכישרונות ניק קאנון וב-30 באפריל בשנת 2011 נולדו לזוג בן ובת תאומים. הם התגרשו בדצמבר 2014. ב-18 באוגוסט 2015 הופיעה בלייב פארק בראשון לציון. בינואר 2016 התארסה לאיש העסקים האוסטרלי ג'יימס פאקר. באוקטובר אותה שנה נודע כי הם נפרדו.
לשני הסרטים קארי הקליטה את שירי הנושא - ל"טנסי" את "Right To Dream", בלדת קאנטרי עם אלמנטים של מוזיקה שחורה ול"פרשס" את "100%", שיר רית'ם אנד בלוז. שני השירים עסקו באמונה עצמית, התמדה ומאבקים. בהפקת הסרט "פרשס" הוחלט בסופו של דבר להחליף את "100%", בשיר אחר שביצעה הזמרת מרי ג'יי בלייג', וקארי שינתה במעט את השיר ותרמה אותו לטובת קמפיין עידוד המשלחת האמריקאית שלקחה חלק במשחקי החורף האולימפיים ה-21 במספר. ביולי 2012 בחרו מפיקי תוכנית הטלוויזיה "אמריקן איידול" בקארי לצוות השופטים במקום ג'ניפר לופז, לקראת העונה ה-12 של התוכנית, וחתמו עמה על חוזה. באוגוסט 2012 הוציאה קארי סינגל חדש, "Triumphant Get 'Em", הראשון מתוך אלבומה ה-14, שמתוכנן לצאת בהמשך 2012 לאחר עבודה של שנתיים. בסינגל זה שיתפה קארי את שני הראפרים ריק רוס ומיק מיל. לדעת המבקרים, מדובר בשינוי מוזיקלי משמעותי מהשירים שבאלבומה הקודם.
סיעור מוחות
ביקורת על סיעור מוחות
על האפקטיביות של המתודה נערכו במהלך השנים מחקרים רבים, שחלקם טען להפרכת היבטים מרכזיים בגישה. המפורסם שבמחקרים האלו בחן את השאלה האם סיעור מוחות בקבוצה יעיל יותר מאשר כאשר הוא נערך בנפרד. חוקרים באוניברסיטת ייל השוו התמודדות של סטודנטים עם חידות יצירתיות. כלל המשתתפים פעלו לפי ההנחיות של אוסבורן לסיעור מוחות אולם חלק מן התהליכים נעשו בקבוצה וחלק בנפרד. החוקרים מצאו כי הסטודנטים שעבדו ביחידות העלו פי 2 יותר רעיונות מאשר קבוצת סיעור מוחות. שופטים מצאו כי הפתרונות של יחידים היו יותר "מעשיים" ויותר "יעילים".
נשאטל (קנטון)
נֶשַאטֶל  (צרפתית: Neuchâtel, גרמנית: Neuenburg, נוֹיֶנבּוּרג) הוא אחד הקנטונים של שווייץ, במערב המדינה. בירתו היא העיר נשאטל. אוכלוסייתו דוברת צרפתית, ומונה כ-176,400 נפשות, נכון ל-2013.
יהדות
בנשאטל כ-100 יהודים.
רון לופטין
המאה ה-21
בשנת 2003, הופיע בבית השגריר הישראלי בלונדון וב-2008, בחסות הסוכנות היהודית, יצא לסיבוב הופעות בארצות הברית. בשנת 2015, הוציא יחד עם חזי דין קופסת קסמים לילדים - ללימוד קסמים בקלפים וטלפתיה ובשנת 2021 הוציא קופסה נוספת כזו. בשנת 2012, השתתף בתוכנית "מי יפיל את המאסטר" של הזכיינית רשת.
ב-2022 הופיע לופטין בארמונו של יורש העצר של אמירות ראס אל-ח'ימה, איחוד האמירויות הערביות לרגל יום הולדתו ה-34. עונתה השלישית של התוכנית "אין מצב" בכיכובו הצטלמה באותה האמירות ועלתה לאוויר ב-3 ביולי באותה השנה.
משה קליין
קורות חייו
קליין נולד ב-1934 בעיירה ניראוצ'ד שבהונגריה, בנם של דויד ופרל-מלכה.
בשנת 1944, כשהיה בן עשר, עזב את העיירה ונסע אל חוות "עליית הנוער" שבבודפשט. משם המשיך ליוגוסלביה ובאוגוסט 1946 עלה לארץ ישראל באוניית המעפילים "כנסת ישראל". יחד עם שאר מעפילי האונייה הועבר על ידי הבריטים למחנות המעצר בקפריסין, מהם שוחרר באוקטובר 1947.
בשנת 1958 עבר לחטיבת הצנחנים, תחילה בתפקיד מ"פ ואחר כך התמנה לסמג"ד.
איטליה הפשיסטית
תקופה זו בהיסטוריה של איטליה נחשבת לתקופת רודנות, ולנקודת שפל בהיסטוריה האיטלקית. על אף שבראשיתו התקבל המשטר החדש בתקווה על ידי העם האיטלקי שחשש מעליית הקומוניזם, וברצון לשיתוף פעולה של הקהילה הבינלאומית, הסתבר כי המשטר הפשיסטי האיטלקי מבוסס על ניהול מדיניות פנים רודנית ושלילת זכויות אדם בסיסיות, התבסס על שלטונה של מפלגה אחת, רצח של מתנגדי המשטר, והתיימר להתנהל על פי שיטה כלכלית קורפורטיבית שהייתה אך שיטה להפרד ומשול, ומסווה לשלילת זכויות העובד. במדיניות החוץ ניהל המשטר הפשיסטי מלחמות כיבוש תוקפניות באתיופיה, אלבניה, יוון וחבר לגרמניה הנאצית כצד התוקפני במלחמת העולם השנייה.
השנים הראשונות בשלטון
עוד ביולי 1923 הביא מוסוליני לחקיקת חוק ולפיו יוקצו למפלגה שתקבל את המספר הגדול ביותר של קולות בבחירות שני שלישים מן המושבים בפרלמנט. היה ברור כי אם תזכה המפלגה הפשיסטית במספר הגדול ביותר של קולות, יביא הדבר למעשה לחיסול הדמוקרטיה, ולמשטר יחיד של מוסוליני. הבחירות הראשונות שהתקיימו על פי חוק זה נערכו ב-6 באפריל 1924. המפלגה הפשיסטית השתמשה בכל אמצעי שהיה בידה, לרוב בניגוד לחוק, ולעיתים בבריונות ובאלימות, ואף בזיופים של ממש, על מנת לזכות בבחירות אלו.
לאחר זכיית המפלגה הפשיסטית בבחירות אלו, קם המנהיג הסוציאליסטי ג'אקומו מאטיאוטי, ונאם בפומבי כנגד המפלגה הפשיסטית וכנגד משטר הטרור שהנהיגה, ועל הבחירות שהניצחון בהן היה מבוסס על זיופים והפחדה. מאטיאוטי דרש את ביטול הבחירות, וזכה לתמיכה רבה. ב-10 ביוני 1924 נרצח מאטיאוטי על ידי עושי דברו של מוסוליני. הרצח בוצע בשלומיאליות ועקבות הרוצחים נתגלו והובילו אישית אל מוסוליני כנותן ההוראה. משטרו של מוסוליני עמד בפני האתגר הגדול ביותר כנגד קיומו, למעשה עד להתמוטטותו בשנת 1943, כעשרים שנה לאחר מכן. אך מפלגות האופוזיציה המוחלשות והמפולגות לא הצליחו לסחוף את העם להתנגדות עממית למשטר, וב-3 בינואר 1925 נשא מוסוליני נאום בפרלמנט, בו לקח על עצמו את האחריות לרצח ולאלימות, הכריז על משטר של דיקטטורה דה פקטו, הפקיע את כל זכויות האזרח, והשלים את זיהויה של המפלגה הפשיסטית עם המדינה האיטלקית.
מדיניות הפנים
החינוך באיטליה פעל לפי ולמען אידאולוגיה פשיסטית. בבתי ספר ובתנועות נוער חונכו הילדים למשמעת וציות למנהיג למדינה ולמפלגה שהם אחד, לפטריוטיות, לשלילת הדמוקרטיה והליברליזם ותיעוב הסוציאליזם ולשאיפה לעוצמה וכוח. החינוך נעזר בתעמולה לקידום מטרותיו. בבתי הספר הונהגו טקסים ותלבושות שאפיינו את רוח הפשיזם המיליטנטי.
היהודים באיטליה הפשיסטית
עם עלייתו לשלטון של המשטר הפשיסטי, היו בין יהודי איטליה שהביעו חששות מפני השלטון החדש. על מנת להרגיע את היהודים, קיבל מוסוליני לראיון את רבה של רומא, אנג'לו סצ'רדוטי, בנובמבר 1923. עד לשנות השלושים, התאפיינה גישתו של מוסוליני אל היהודים במשפט "בעיית היהודים אינה קיימת באיטליה".
מדיניות החוץ
מצב עניינים זה הוביל אל המלחמה האיטלקית-אתיופית השנייה בשנים 1935–1936. איטליה פלשה לאתיופיה החלשה, מדינה החברה בחבר הלאומים תוך התרסה בפני מעצמות המערב, וניהול מלחמה אימפריאליסטית כנגד עם חלש וחסר מגן, שכללה פשעי מלחמה, טבח באזרחים ושימוש בנשק כימי כגז חרדל. לאחר כיבושה של אתיופיה הוכרז על הקמת "מזרח אפריקה האיטלקית" שכללה את סומליה אריתריאה ואתיופיה, והמלך הוכרז ל"קיסר אתיופיה". מעצמות המערב הגיבו בחרם מסחרי על איטליה.
מלחמת העולם השנייה
ב-28 באוקטובר 1940 פלשה איטליה ליוון ופתחה בכך את מלחמת איטליה–יוון. לאחר הצלחות ראשונות נהדפו האיטלקים על ידי הצבא היווני, ועמדו על סף תבוסה. הצבא האיטלקי אף איבד חלק מאלבניה, לשם נהדף על ידי היוונים. לאחר כחצי שנה של לחימה עזה, נאלצה איטליה לקרוא לעזרת היטלר, ששלח כוחות שהכניעו את היוונים תוך זמן קצר.
פרידריך שלגל
קרל וילהלם פרידריך שלגל (בגרמנית: Karl Wilhelm Friedrich Schlegel; 10 במרץ 1772 - 12 בינואר 1829) היה משורר גרמני, מבקר אמנות ומלומד. לצד אחיו הגדול אוגוסט וילהלם פון שלגל היה מבקר מוביל של הרומנטיקה של ינה.
חייו ועבודתו
בתקופה מאוחרת יותר היה יועץ לשכת הציר בשגרירות האוסטרית בפרנקפורט אבל ב-1818 הוא חזר לווינה.
הערכה
לפרידריך שלגל מקום מכובד בהיסטוריה של הספרות הגרמנית. הוא ואחיו היו מנהיגי האסכולה הרומנטית שנבעו ממנה רוב הדעות הקובעות על תכונותיהם של ימי הביניים ועל השיטות לביטוי ספרותי. מבין שני האחים היה פרידריך, ללא ספק, הגאון המקורי יותר. הוא היה המייסד המקורי של האסכולה הרומנטית. לו, יותר מכל חבר אחר באסכולה, אנחנו חייבים את הרעיונות המהפכניים והמתפתחים שהשפיעו, בצורה כל כך עמוקה, על התפתחות הספרות הגרמנית בראשית המאה ה-19.
ממשלת ישראל העשרים ואחת
ממשלת ישראל העשרים ואחת בראשות שמעון פרס הושבעה ב-13 בספטמבר 1984 (ט"ז באלול ה'תשמ"ד), וסיימה כהונתה ב-20 באוקטובר 1986 (י"ז בתשרי ה'תשמ"ז). יחד עם הממשלה ה-22 היא כונתה ממשלת הרוטציה.
הריביירה האיטלקית
הריביירה משתרעת מהגבול הימי של איטליה עם צרפת על יד העיירה ונטימילייה, ועד נמל העיר לה ספציה. מבחינה היסטורית, הריביירה הגיעה עד לעיר הנמל הצרפתית מרסיי.
נפות ויישובים בתחום הריביירה
סאבונה: ג'נובה: לה ספציה:
אל-ערב
בדצמבר 2008 בזמן המבצע של צה"ל על רצועת עזה (מבצע עופרת יצוקה), האתר נפרץ, והושחת עם איחולי מוות לערביי ישראל. גם כן הפורצים כתבו "תצטרפו לחבריכם השאהידים", לפריצה נלווה סרטון וידאו אנטי-פלסטיני בוטה.
אזור
בראשות המועצה המקומית עומד מ-2008 אריה פכטר, יליד היישוב.
אטימולוגיה
לאחר מלחמת העצמאות ונפילת שבעת הנוטרים, ביקשה המועצה המקומית של אזור לשנות את שם היישוב ל"משמר השבעה", זאת להנצחת נפילת שבעת הנוטרים, אך הממשלה סירבה לבקשתם וטענה כי שימור של שמות עתיקים חשובה יותר. עם זאת, זמן קצר לאחר מכן, קם יישוב יהודי חדש סמוך לאזור בשם "משמר השבעה", שגם הוא היה בעברו תחת שליטה אדמיניסטריאלית של יאזור.
התקופה הרומית והביזנטית
ביישוב נמצאו שרידים החל מהתקופה הרומית בארץ ישראל, מקווה מים עשוי אבן, שגילו מוערך בכ-1,800 שנה. לידו שני עצי שקמה שגילם לכל היותר הוא אלפים שנה. במקום נמצא גם סרקופג ביזנטי ששימש כשוקת. מקאם אימאם עלי (מסגד תשע הכיפות) בנוי על שרידיו של מבנה מן התקופה הביזנטית בארץ ישראל. המבנה, השוכן בסמוך לכביש 44 ונראה ממנו היטב, שימש ככנסייה בתקופת השלטון הצלבני, ולאחר מכן היה למסגד. המסגד היה אחד המקומות אשר הוקדשו לאימאם עלי. לפי האגדה, פעם ראה האימאם ילדה בוכיה בשל כך ששפכה את השמנת שבקשה ממנה אמה להביא. האימאם סחט מהאדמה את השמנת ונתנה לילדה. כשמת האימאם סירבה האדמה לקבל את גופתו אליה ודחתה אותה. כל מקום שבו קרה הדבר, הוקדש לאימאם, וגם בשער הגיא מבנה המיוחס לאימאם עלי בשל אותה מסורת.
התקופה העות'מאנית עד הקמת המדינה
על פי סקר הכפרים 1945 ב-1945 השתרעה העיירה על פני שטח של 11,800 דונם ואוכלוסיית המקום נאמדה בכ-4,030 תושבים. התושבים היו מבוססים מבחינה כלכלית, חלקם התפרנסו בחקלאות בפרדסי הסביבה וחלקם במסחר ובבתי חרושת כבית החרושת לקרח, טחנת קמח ביישוב ובבית החרושת היהודי לעורות בשכונת מולדת שבחולון, שמחצית מעובדיו היו ערבים. הכביש הראשי מיפו לרמלה (שהמשיך לירושלים) חצה את העיירה ובשוליו חנויות ובתי קפה על אם הדרך. על תוואי הכביש זה סלול היום כביש 44.
סמל המועצה
הסמל אושר רשמית ביולי 1970 ומכיל את המוטיבים הבאים:
אחותי הקטנה
אחותי הקטנה הוא שיר שהלחין, עיבד וביצע הזמר והמוזיקאי הישראלי מתי כספי למילותיו של הפזמונאי אהוד מנור.
ביקורת
נועם שגב מ־ynet בחר בשיר כאחד מ־25 השירים הטובים של פסטיבלי הילדים (מתוך 87 מועמדים).
S.H.I.E.L.D.
היסטוריה פרסומית
עד מהרה, סטרנקו ביסס את סדרת הכותרים כאחת מהסדרות פורצות הדרך והיצירתיות ביותר בתולדות החברה. סדרת הכותרים בת 12 העמודים, אשר חלקה בהרפתקאות הסוכנות יחד עם עלילות דוקטור סטריינג', רצה עד לחוברת מספר 168, ולאחר מכן יצאה כסדרה משלה למשך 15 חוברות (יוני 1968-נובמבר 1969). סטרנקו כתב את גיליונות מספר 1–3 ו-5, ואייר את עטיפות שבעת הגיליונות הראשונים.
היסטוריה בדיונית
הסוכנות פועלת בחשאיות באותה מידה שהיא מיליטנטית, והיא מונהגת בידי פיורי, אם כי הוא מקבל את הוראותיו ממועצה המורכבת מתריסר חברים אשר זהותם אינה ידועה אפילו לו. הסוכנות מיוחסת לרוב עם ממשלת ארצות הברית, אך בהמשך פעלה בתחום שיפוטו של האו"ם, כאשר לרשותה מגוון אמצעים טכנולוגים ומבצעיה הסודיים אושרו על ידי העצרת הכללית של האומות המאוחדות. לאורך השנים, הסוכנות תוארה בחוסר עקביות כנתונה לשליטתה של ממשלת ארצות הברית ולא של האו"ם, והדבר בא לידי ביטוי לדוגמה בחוברת Astonishing X-Men #3, שבה ניק פיורי הסביר את חוסר תגובתה של הסוכנות במהלך רצח עם על ידי הטיעון כי התקרית לא קרתה על אדמה אמריקנית. הסיבה לכך הייתה נעוצה כנראה בעובדה שכותבים רבים לא היו מודעים להיסטוריה המלאה של הסוכנות.
במיני סדרה "מלחמה סודית", מבצע הרסני ושאינו מאושר על ידי ממשלת ארצות הברית בלטבריה מביא להתפטרותו של פיורי מהנהגת הסוכנות, כשצווי הסגרה בינלאומיים מוצאים ללכידתו. מחליפתו, מריה היל, לא הייתה ממקורביו או מאנשי סודו אלא כי אם סוכנת חדשה בהיררכיית הסוכנות. תמליל שיחה בינה לבין נשיא ארצות הברית מגלה כי נבחרה לתפקיד פה אחד בידי האו"ם כדי לשמור על נאמניו של פיורי מחוץ לעבודה וכן לשמור על מינימום קשרים עם קהילת גיבורי-העל. נשיא ארצות הברית ציפה מהיל האמריקנית להיות נאמנה ראשית כל למדינתה, למרות היותה של סוכנות המגן נתונה לחסדי האו"ם.
דינה קניג
המשך קריירת המשחק שלה בפולין וברומניה
אחר כך, בהמלצת יון פריביאגו, התקבלה קניג בלהקת הקברט שבגן הקיץ אלקזר (מול ארמון CEC). בהמשך הייתה קניג חברה בלהקה בניהולו של ברל סגל, לצד דמויות ידועות של הבמה היידית כמו ורה קנייבסקה, מוני סרסרוב, שמחה נתן ונעומי נתן, אדולף טפנר ואחרים.
פרד רוטן
קריירה
ב-24 בינואר 2018 מונה למאמן מכבי חיפה. את משחק הבכורה שלו על הקווים העביר ב-27 בינואר נגד מכבי פתח תקווה באצטדיון סמי עופר, אשר הסתיים בתוצאה 1–1. תחת הדרכתו המשיכה הקריסה של הקבוצה והיא הסתבכה במאבקי התחתית בסכנת ירידה לליגה הלאומית, אך סיימה לבסוף במקום ה-10 ונשארה בליגה. הקבוצה המשיכה ביכולתה החלשה גם בפתיחת העונה הבאה והשיגה רק תשע נקודות בשמונת המשחקים הראשונים. בעקבות התפטרותו של מוחמד אלאך מתפקיד המנהל המקצועי של הקבוצה הודיע רוטן גם הוא על התפטרות. ב-6 בינואר 2019 מונה למאמן אנדרלכט הבלגית. ב-16 באפריל 2019 פוטר מתפקידו.
יהדות ליטא
יהדות ליטא מנתה את הקהילות היהודיות שהתקיימו בכלל המרחב הליטאי למן ראשיתן במאה ה-12, ומתייחסת במובן הרחב ביותר לכל היהודים שמוצאם מאותן קהילות (לרבות יהדות בלארוס, לטביה וצפון מזרח פולין), ובמובן המצומצם ביותר לאלו המתגוררים במדינת ליטא המודרנית. יהדות ליטא פרחה ושגשגה למן המאה ה-16, פיתחה מסורות מקומיות עשירות ואף השיגה מעמד עצמאי בנפרד מוועד ארבע ארצות. במאות ה-18 וה-19 הפכה למוקד של ההתנגדות לחסידות ושל ריכוז הישיבות הגדול בתבל, ובמקביל מילאה תפקיד חשוב בהתפתחות התנועות היהודיות המודרניות. רובה המכריע של הקהילה נרצחה בשואה (למעט היהודים שהיגרו החוצה בתקופות הרבות שלפני המלחמה), ובמדינה שרדו רק מעט יהודים.
תחילת התיישבות היהודים בליטא
עד המאה ה-14 לא הייתה קהילה יהודית גדולה בליטא, אך הקהילה הקיימת גדלה משמעותית עם עליית הנסיך גדימינאס. הוא הקים את העיר וילנה, הרחיב את שטחי ליטא בסמכותו ואף קרא לאומנים, סופרים וסוחרים להתיישב בה. גדימינאס עודד עמים שונים להתיישב בליטא: גרמנים, יהודים וטטרים.
יהודי ליטא בזמן מלחמת העולם השנייה וחורבן הקהילה
ביוני 1941 עם כניסת הגרמנים לליטא, במהלך "מבצע ברברוסה", הייתה התנפלות המונית של אלפי ליטאים על היהודים עוד לפני הגעת הכוחות הגרמנים אליהם. וככל ש (צבא הרייך הגרמני) נכנס עמוק יותר לליטא, כך הלך והתפורר השלטון הקומוניסטי, ועימו גברו והלכו התפרצויות הזעם של הליטאים, מובלים על ידי רגשות-נקם ולאומניות נגד הקומוניסטים. אלו הופנו בעיקר כנגד היהודים. מי שרצה לברוח לגבול ברית המועצות נתקל בתחילה בסירובם של הקומיסרים הקומוניסטיים שחששו מבהלה המונית, ובהמשך נתקל בסירובם של הלאומנים שרצו לעשות דין משלהם ביהודים וברכושם, בפרעות אלו הוצתה גם ספריית מאפו.
הרדיפות הראשונות היו מקומיות בעיקרן ולוו בהתפרצויות אלימות חזקות ביותר. לשם המחשה, ב-11 הימים הראשונים של הכיבוש הגרמני, נהרגו כ-40,000 מיהודי ליטא, כ-10,000 מהם מקהילת קובנה. מלבד רצח, לא נחסכו מיהודי ליטא מעשי השפלה וסדיזם, בעיקר כנגד יהודים מסורתיים, רבנים ותלמידיהם.
בהמשך, עם השלמת הכיבוש והצבת ממשלה לאומנית פרו-נאצית, הפך הרצח לפעולה ממוסדת יותר. הממשלה הלאומנית, בראשותו של הגנרל פטרס קוביליונס (Kubiliunas), נישלה את זכויות היהודים ואיפשרה באופן שיטתי את גזל הרכוש היהודי.
טיבם של המרצחים לא פסח על אף אחת משכבות האוכלוסייה, ובהם ניתן היה למצוא גם מי שהשתייך ל"אינטליגנציה" הליטאית כגון אנשי תרבות, פרופסורים ורופאים. בנוסף, בלטה במיוחד השפעתה של המנהיגות האזרחית, וכן של הכנסייה הקתולית הליטאית שהונהגה על ידי הארכיבישוף סקווירצקס (Skvireckas) אשר שימש כרועה-רוחני של יחידות המרצחים.
קהילת יהודי וילנה נרצחה ברובה ביער פונאר הסמוך לעיר. טבח דומה בוצע ביהודי קובנה בפורט התשיעי שבפאתי העיר. קהילת יהודי שוולי והאזור נרצחה בעיקר ביערות קוזאי (Kuziai) ויער בוביאי.
תחת השלטון הקומוניסטי וכיום
לאחר הכיבוש הסובייטי והיותה של ליטא חלק מברית המועצות, לא הורשו מרבית בני הקהילה להגר לארץ ישראל, אם כי רבים הספיקו לעזוב בסוף שנות ה-40 ותחילת שנות ה-50. יהודי ליטא ספגו השפלה ופגיעה דתית תחת השלטון הקומוניסטי של ברית המועצות, כמו כל שאר הקהילות היהודיות שהתקיימו בה.
ולטר לוסטיג
לאחר המלחמה
לאחר תום מלחמת העולם השנייה חי לוסטיג בבית החולים היהודי בברלין, ששב מיד לאחר השחרור לפעילויותיו הרגילות. לוסטיג החל לעבוד ברובע ודינג בברלין כקצין רפואה. הוא ניסה, בחוסר הצלחה, להביא להכרה בארגון שירש את ההתאחדות הארצית בתור הארגון המייצג של יהודי גרמניה ששרדו את השואה. יהודי ששרד את אושוויץ שב לברלין והאשים את לוסטיג בכך שהביא לגירוש אמו ולמותה כתוצאה מכך. האשמות דומות נוספות הביאו למעצרו של לוסטיג בידי הנקו"ד. הוא נדון למוות בידי בית דין סובייטי. נסיבות מותו אינן ברורות. לפי מקור אחד, הוא הוצא להורג בבית הכלא רומלסבורג בדצמבר 1945. לפי מקור אחר, הוא התאבד בסוף 1945 בכלא של הנקו"ד ברובע ליכטנברג.
אפרטהייד
מדיניות האפרטהייד ספגה גינויים הולכים וגוברים מצד הקהילה הבינלאומית החל משנות ה-60, תהליך שהביא בהדרגה לנידויה של דרום אפריקה ממשפחת העמים ולהטלת סנקציות נגדה. אלה, בשילוב תסיסה פנימית חריפה מצד ארגוני התנגדות לאפרטהייד, הביאו בסופו של דבר לקריסת משטר האפרטהייד לאחר ארבעה עשורים, בתהליך שבוצע בדרכי שלום ותוך העברה מסודרת של השלטון לידי הרוב השחור בבחירות דמוקרטיות.
חוקי האפרטהייד
חוקי האפרטהייד נוצרו והתפתחו בהדרגה, מרביתם במהלך העשור הראשון למשטר תחת הנהגתו של ראש הממשלה הלאומן הקיצוני דניאל פרנסואה מאלאן, ולאחר מכן בתקופת שלטונו של יוהאנס סטריידום והנדריק פרוורד (Hendrik Verwoerd), שנודע כ"אדריכל האפרטהייד". אלה עיקריהם:
ההתייחסות הבינלאומית לאפרטהייד
בתחילתם היו חוקי האפרטהייד המשך ישיר והרחבה תחיקתית של מדיניות המשטרים הקולוניאליים האירופיים, כפי שנהגה במושבותיהם באפריקה וברחבי העולם, ואף דמו לשיטת ההפרדה הגזעית שהייתה נהוגה במדינות דרום ארצות הברית. ככאלה, לא גררו החוקים תגובה בינלאומית חריפה. החל משנות ה-60, עם קריסת הקולוניאליזם האירופי, עליית תנועות השחרור הלאומי ברחבי העולם השלישי וחקיקת חוק זכויות האזרח (1964) שביטל את ההפרדה הגזעית בארצות הברית, וכתוצאה מהתהודה העולמית שקיבלו אירועי טבח שארפוויל, החלה מדיניות האפרטהייד של ממשלת דרום אפריקה לספוג גינויים הולכים וגוברים מצדם של האו"ם ושל הקהילה הבינלאומית. בהדרגה מצאה עצמה דרום אפריקה מבודדת בשדה הבינלאומי. נגזרו עליה סנקציות כלכליות, אמברגו על מסחר בנשק, הרחקה ממוסדות בינלאומיים והחרמה באירועי תרבות וספורט. לחץ חיצוני זה, במקביל ללחץ פנימי מצדם של הרוב השחור ושל האופוזיציה הליברלית, נמשכו והתעצמו במהלך שנות ה-70 וה-80 של המאה ה-20. המונח אפרטהייד, שמתחילה נטבע על ידי השלטון כמונח נייטרלי, תמים ולגיטימי לכאורה, הפך למילת גנאי נרדפת לגזענות שיטתית, לאפליה ממוסדת, ולשלטונו של מיעוט על רוב תוך התעלמות מזכויותיו הבסיסיות והטבעיות של הרוב.
רודולף ולנטינו
רודולף ולנטינו (באנגלית: Rudolph Valentino) הוא שם הבמה של רודולפו אלפונסו פייטרו פיליברטו רפאלו גוליילמי (באיטלקית: Rodolfo Alfonso Pietro Filiberto Raffaello Guglielmi; 6 במאי 1895 – 23 באוגוסט 1926) אשר היה שחקן קולנוע איטלקי.
ייסנגריניה
הסוג היה טורף-על חזק ומאיים שיכל לטרוף את מרבית החיות במישורים, אם הוא ארב להם ממחבוא. ייתכן שהוא היה אוכל נבלות שהשתמש בלסתותיו החזקות לפצח עצמות.
אכסאל
השם וגלגוליו
ישנם גורסים ששמה נגזר מהמילה כסל, שם נרדף למותן, ומשמעותו שהעיר יושבת כביכול על מותני ההר ("היהודי הקדמון השווה את ההר לגופו של האדם"). אחרים טוענים שהשם נובע מהמשמעות של "מבטח" כמופיע בפסוקים שונים בתנ"ך.
מחזור החנקן
החנקן הוא מרכיב יסודי של חלבונים, החיוניים לאורגניזמים. החנקן (חנקן מולקולרי) מהווה 78% מנפחה של האטמוספירה, עם זאת, אינו יכול להיקלט בצורה זו על ידי האורגניזמים. רוב היצורים החיים נושמים את החנקן שבאוויר ופולטים אותו בחזרה כמו שהוא. באמצעות תהליכים לא ביולוגיים (כמו ברקים והתפרצויות הרי געש) או תהליכים ביולוגיים הופך חלק מועט מהחנקן לחנקה (NO3−) הזמינה לצמחים.
אמוניפיקציה – תהליך בו החנקן האורגני שברקבוביות נעשה זמין לקליטה בשביל צמחים. התהליך מתבצע על ידי מיקרואורגניזמים שונים המפרקים בקרקע, כך שלאחריו מתרכובות החנקן האורגני מתקבלת אמוניה או אמוניום. תהליך זה מתרחש רק בנוכחות חמצן.
פרדוקס בוחן הפתע
הפרדוקס
הפרדוקס ידוע בנוסחים שונים, וניתן להדגימו על ידי הסיפור הבא:
מפל מים (אשר)
מפל מים הוא הדפס אבן (ליטוגרפיה) מעשה ידי הצייר ההולנדי מאוריץ קורנליס אשר מאוקטובר 1961. היצירה מציגה פרדוקס בו מים המובלים באמת מים לעבר קצה מפל מים ומניעים טחנת מים נופלים אל אותה אמה ממנה יצאו (ויוצרים למעשה פרפטום מובילה ועובדת כבמעגל קסמים).
מרד הגנרלים (1948)
רקע
החלטתו של בן-גוריון למנות את מרדכי מקלף למפקד החזית המרכזית, שהייתה החזית הקריטית ביותר, עוררה סערה, אשר הובילה לקרע חריף בין בן-גוריון לשאר מפקדי המטכ"ל. לאחר חתימת בן-גוריון על מינויי המפקדים החדשים, שברובם המכריע היו יוצאי הצבא הבריטי, פרצה סערה במטכ"ל ונתקבלו מכתבי ההתפטרות וקטרוג על המשטר הקיים של הצמרת הפיקודית; ידין, גלילי, אליהו כהן, צבי.
אנה איבנוביץ'
ביוגרפיה
אמה, דראגאנה איבנוביץ' היא עורכת דין במקצועה, ואביה, מירוסלב, הוא איש עסקים. לאנה אח צעיר.
איבנוביץ' החלה לשחק בגיל 5 לאחר שעקבה אחרי משחקי טניס (בעיקר של מוניקה סלש) בטלוויזיה, ביקשה מהוריה להצטרף למועדון טניס מקומי, וביום הולדתה ה-5 קיבלה מאביה מתנה - מחבט טניס.
נסיגה
איבנוביץ' זכתה בשנת 2010 בשני תוארי WTA. הזכייה הראשונה התרחשה בטורניר לינץ מהקטגוריה הבינלאומית. זכייה זו סיימה בצורת של שנתיים ללא תואר (הזכייה האחרונה הייתה גם היא בטורניר לינץ). בשלב הגמר ניצחה איבנוביץ' את פטי שנידר. הזכייה השנייה התרחשה בטורניר האלופות שהתקיים בבאלי. בגמר טורניר זה ניצחה איבנוביץ' את אליסה קלייבאנובה. בנוסף, הגיעה איבנוביץ' בשנת 2010 פעמיים לשלב חצי הגמר. הפעם הראשונה הייתה בטורניר בריזביין מהקטגוריה הבינלאומית, בו היא הפסידה לפיינאליסטית בדיעבד ז'וסטין הנין. הפעם השנייה הייתה באליפות איטליה הפתוחה ברומא (מהקטגוריה העליונה), שבה הפסידה למריה חוסה מרטינס סאנצ'ס.
תחייה מחודשת וסיום הקריירה
את שנת 2015 פתחה איבנוביץ' בטורניר בריסביין באוסטרליה והפסידה בגמר לשראפובה 2:1. לאליפות אוסטרליה הפתוחה הגיעה כמדורגת חמישית אבל הפסידה כבר במחזור הפתיחה לצ'כית חרארקה (למשחק התייצבה בבוהן פצועה). בטורניר דובאי ניצחה את סבין ליזיקי אך הפסידה בסיבוב השני לקרולינה פליסקובה. גם בטורנירים שנערכו בצפון אמריקה לא שפר עליה מזלה. בטורניר מונטריי במקסיקו, שבו זכתה ב-2014 במקום הראשון, הפסידה בחצי הגמר לקרולין גרסיה. בטורניר אינדיאן-וולס הפסידה שוב לגרסיה - פעמיים (גם במשחק הזוגות). במיאמי הפסידה בסיבוב השלישי לסבין ליזיקי (2:0). בטורנירי החימר שנערכו באירופה הפסידה איבנוביץ' שוב לגרסיה (בטורניר שטוטגרט) ואז פיטרה את מאמנה דז'אן פטרוביץ'. לאחר מכן, בטורניר מדריד, נוצחה בסיבוב השלישי על ידי קרלה סוארס נבארו בתוצאה 2:1. בטורניר רומא הודחה על ידי דאריה גברילובה 2:1, אחרי שעמדה על סף ניצחון במערכה השלישית. באליפות צרפת הפתוחה, שנערכה במאי - יוני, 2015, דורגה איבנוביץ' במקום השביעי, ועלתה לחצי הגמר של הטורניר, שבו הפסידה ללוסי ספרובה 2:0 (7:5, 7:5). זהו הישגה הטוב ביותר ברולאן גארוס, מאז שזכתה באליפות צרפת ב-2008. בטורניר ברמינגהאם, המשמש טורניר הכנה לאליפות וימבלדון, הפסידה כבר במשחקה הראשון ללארצ'ר דה-בריטו מפורטוגל בשלוש מערכות (2:1). באליפות וימבלדון עצמה הודחה בסיבוב השני, ב-30 ביוני 2015, על ידי בת'אני מאטק סאנדס בשתי מערכות. במחצית 2015 ירדה בדירוג השוטף לשנה זו למקום ה-16 (לעומת המקום השישי בדירוג העולמי המצטבר), כתוצאה מירידה בכושרה. בסוף עונת 2015 דורגה במקום השישה עשר גם בדירוג העולמי המצטבר (דירוג ה-WTA), ירידה של 11 מקומות לעומת 2014.
עדילי ליברמן
ביוגרפיה
נולדה ב-1979 בחיפה. בוגרת תואר ראשון בלימודי תיאטרון ומשחק מאוניברסיטת חיפה, ותואר שני בהצטיינות בתוכנית ללימודי חקר הביצוע באומנות התיאטרון, אוניברסיטת תל אביב.
אי הקופים (סדרת משחקים)
המשחקים עוקבים אחר הרפתקאותיו של גייבראש ת'ריפווד (באנגלית: Guybrush Threepwood), השואף להפוך לגדול שודדי הים הקריבי. יריבו המרכזי של גייבראש בסדרת משחקים זו הוא הפיראט המרושע לה־צ'אק, (LeChuck) המנסה שוב ושוב לחטוף את אהובתו של גייבראש (בכל פרק בצורה אחרת כי הוא מת כל פרק ונוצר מחדש כשד או רוח), המושלת איילין מארלי (הצדעה לזמר הג'מייקני בוב מארלי). עלילת רוב המשחקים נקשרת בשלב כלשהו באי הקופים המסתורי שעל שמו קרויה הסדרה.
המשחקים בסדרה הם:
גניגר
גִּנֵּיגָר הוא קיבוץ השוכן בצפון עמק יזרעאל, לידו הוקמה העיר מגדל העמק, בתחום מועצה אזורית עמק יזרעאל.
היסטוריה
בצפון הקיבוץ במקום המשקיף על גניגר, ליד בריכת השחייה, יש שני אתרים בעלי ערך היסטורי:
ליזי בורדן
ליזי אנדרו בורדן (Lizzie Borden; 19 ביולי 1860 - 1 ביוני 1927) הייתה מורה אמריקאית, שהייתה החשודה העיקרית ברצח אביה ואמה החורגת באמצעות גרזן בפול ריבר, מסצ'וסטס ב -4 באוגוסט 1892. בורדן נשפטה וזוכתה מחוסר אשמה. בורדן והקשר שלה לרציחות נותרו נושא במיתולוגיה של התרבות הפופולרית האמריקאית של המאה ה-21.
מחיצה תלויה
רקע
מחיצה צריכה להיות לפחות בגובה י' טפחים (כ־80 ס"מ) וכן עליה להיות עמידה ברוח מצויה, היינו שאינה נופלת מפאת משב רוח רגיל. אין צורך שהמחיצה תעשה על ידי אדם לצורך כל שהו, ואפילו מחיצה טבעית כגון נהר, עץ או מתלול, ('תל המתלקט') - כשרה. כמו כן מחיצה יכולה להיעשות מכלים (ובתנאי שיהיו יציבים) ובתנאים מסוימים אף מבעלי חיים ומבני אדם.
גביע אסיה בכדורגל 1972
בית ב'
קוריאה הדרומית וקמבודיה העפילו לחצי הגמר.
קונו-הנס פון בות
קריירה מוקדמת
פון בות נולד ב-9 באפריל 1884 בסאברן, שהשתייכה לאימפריה הגרמנית. בשנת 1903 התגייס לצבא הגרמני הקיסרי, והצטרף לרגימנט הגרנדירים ה-89 (הדוכסות הגדולה מקלנבורג-שוורין ה-1). עם פרוץ מלחמת העולם הראשונה הועבר לרגימנט הרובאים ה-90 (הדוכסות הגדולה מקלנבורג-שוורין ה-8 - הקיסר וילהלם), ולחם בשורותיו במהלך המלחמה. ב-25 בפברואר 1915 הועלה לדרגת האופטמן, וב-25 בנובמבר 1917 מונה למפקד הגדוד ה-1 של ברגימנט המילואים ה-90. ב-10 במאי 1918 נפצע במהלך הקרבות, וב-25 באוקטובר 1918 מונה לקצין מטה בדיוויזיה ה-226. על פעולותיו בקרבות קיבל את עיטורי הפור לה מריט, צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.
חגית מסר-ירון
ביוגרפיה
ב-1986, לאחר פוסט-דוקטורט באוניברסיטת ייל בהנחיית פרופ' פיטר שולטהייס, היא הצטרפה כחברת סגל לאוניברסיטת תל אביב. בנובמבר 2005 נבחרה לכהן כסגנית הנשיא למחקר ופיתוח, תפקיד אותו מילאה במשך כ-3 שנים. טרם מינויה לסגנית הנשיא למו"פ, כיהנה במגוון תפקידים באוניברסיטת תל אביב, לרבות יו"ר ועדת הקבלה של הפקולטה להנדסה, ראש המגמה להנדסת חשמל וראש בית הספר ללימודי הסביבה ע"ש פורטר.
מחקר
במקביל לפעילותה האקדמית במחקר, בהוראה ובהנחיית תלמידים לתארים מתקדמים, עסקה פרופ' מסר-ירון בייעוץ לתעשייה בישראל בנושאים של עיבוד אותות. עם תלמידיה לדוקטורט במרוצת השנים, נמנים הפרופסורים ג'וזף טבריקיאן מאוניברסיטת בן-גוריון בנגב, איציק ברגל מאוניברסיטת בר-אילן, וכן חברי הסגל ד"ר יונתן אוסטרומצקי מאוניברסיטת תל אביב וד"ר יאיר נועם מאוניברסיטת בר-אילן.
אשר לוי
שירות צבאי
ב-1956 נשלח לקורס מפקדי פלוגות של צבא ארצות הברית בפורט בנינג בג'ורג'יה. עם חזרתו התמנה למפקד קורס מ"פים בבה"ד 3. במבצע קדש סופח אשר לחטיבה 9, התמנה למפקד המשמר הקדמי שכלל פלוגת סיור, פלוגת זחל"מים ושתי מרגמות 120 מ"מ והוביל את החטיבה לשארם א-שייח' באותו ציר שנמצא במבצע ירקון.
פיטר בראון
עבודתו
בראשית עבודתו המחקרית בראון הושפע מאסכולת האנאל ובמיוחד מפרנאן ברודל. בעקבות אסכולה זו, ניתח בראון את התופעה התרבותית והדתית כחלק משינוי היסטורי רחב יותר. ניתן לראות את השפעתה של אסכולת האנאל על עבודתו של בראון בהסתמכותו על אנתרופולוגיה וסוציולוגיה ככלים פרשניים בפעולת הניתוח ההיסטורי. במיוחד הושפע בראון מהאנתרופולוגיה האנגלו-אמריקאית המודרנית.
דלקת עור אטופית
דלקת עור אטופית (Atopic dermatitis, מכונה גם אסתמה של העור, אקזמה של העור) היא מחלת עור. על-פי רוב מופיעה המחלה בילדות. במקרים מסוימים היא ממשיכה אל תוך הבגרות כמחלה כרונית שחומרתה נחלשת לעיתים עם השנים. דלקת עור אטופית עלולה להיות מוחמרת על ידי גורמים אלרגניים, כחלק מהתקף אלרגיה הכולל גם נזלת אלרגית ומאפיינים נוספים, או ללא התקף אלרגיה.
איש המוזיקה
בסרט יש שירים וקטעי ריקוד רבים. מהשירים התפרסמו "76 טרומבונים" ו-Till There Was You שזכה בהמשך לביצוע על ידי להקת החיפושיות.
דלקת עור אטופית
מנגנון המחלה
חברות תרופות בכל העולם מנסות לפתח תרופות המבוססות על חסימת שני החלבונים המרכזיים במנגנון המחלה: 13-IL ו-4IL. כדי לזהות את המחולל העיקרי של אטופיק דרמטיטיס יצרו החוקרים עכברים מהונדסים גנטית אשר אינם מבטאים קולטן מרכזי שנקשר לחלבונים IL-13 ו-IL-4. שם הקולטן IL-13Rα1. הם מצאו שעכברים אלה עמידים למחלה: כאשר הם נחשפים לאלרגן שמייצר אטופיק דרמטיטיס, הם נותרים בריאים. מכאן הסיקו החוקרים שקולטן זה חיוני להתפתחות המחלה. בהמשך הם נטרלו לסירוגין את שני החלבונים 13-IL ו-4-IL, והראו כי המסלול הדומיננטי להתפתחות המחלה עובר דרך קישור בין הקולטן לחלבון IL-13 ולא ל-IL-4.
איש המוזיקה
תקציר העלילה
הוא פוגש ידיד שלו מהעבר בשם מרסלוס וושבורן (באדי האקט), אוסף את תושבי העיירה ומשכנע אותם שיש להם בעיה (Ya got Trouble) כי העיר מושחתת וראש העיר (פול פורד) הכניס שולחן פול לעיירה. כדי לשנות זאת יש לחנך את הילדים והוא יקים להם להקת כלי נשיפה. בעזרת לשונו החלקה הוא משכנע את האימהות לשלם לו עבור זאת.
מבצע חנית נפטון
איתור הבלדר
בשנת 2002 קיבלו החוקרים מידע מודיעיני על כך שאחד הבלדרים של אל-קאעידה פועל תחת הכינוי "אבו אחמד אל-כוויתי". בשנת 2003 חאלד שייח' מוחמד, המפקד המבצעי לכאורה של ארגון אל-קאעידה שהואשם על ידי ארצות הברית בתכנון מתקפת הטרור של ה-11 בספטמבר, חשף במהלך חקירה כי הוא מכיר את אל-כוויתי, אך כי אל-כוויתי לא היה פעיל בארגון.
במהלך 2010 גורמים אמריקנים הצליחו לאתר שיחה טלפונית שבוצעה עם אל-כוויתי. בעקבות כך, במהלך אוגוסט 2010 אנשי ה-CIA איתרו את אל-כוויתי וניהלו אחריו מעקב עד אשר הוא הוביל את האמריקנים למתחם באבוטאבאד, כ-50 ק"מ מצפון לאסלאמאבאד בירת פקיסטן, שלבסוף התברר כי שם הסתתר בן לאדן.
המתחם
במהלך ספטמבר 2010, קבע ה-CIA כי המתחם הוקם במטרה להסתיר בכיר בארגון אל-קאעידה, וכי קיימת סבירות גבוהה כי בן לאדן עצמו מתגורר במתחם זה. האמריקנים שיערו שבן לאדן מתגורר במתחם יחד עם אשתו הצעירה.
המתחם המבוצר, בגודל של כ-280 מ"ר, נבנה במהלך שנת 2004, הוא בעל שלוש קומות, ונמצא בקצה דרך עפר צרה, 4 ק"מ צפון-מזרחית למרכז העיר אבוטאבאד. אבוטאבאד היא במרחק 160 ק"מ מהגבול המזרחי של פקיסטן עם אפגניסטן (בסביבות 32 ק"מ מהודו). המתחם נמצא במרחק 1.3 ק"מ דרום-מערבית לאקדמיה הצבאית לקצינים של פקיסטן, בלב העיר אבוטאבאד. המתחם השתרע על חלקת אדמה אשר גדולה פי שמונה מזו של הבתים הסמוכים לה, והיה מוקף בקירות בטון בגובה 3.7 - 5.5 מטרים ועליהם גדר תיל. למתחם היו שני שערים, ולקומה השלישית של הבניין הייתה מרפסת עם מסך הסוואה בגובה 2.1 מטרים.
המתחם לא היה מחובר כלל לשירותי אינטרנט או טלפוניה. תושבי המתחם נהגו לשרוף את האשפה שלהם, בשונה משכניהם, אשר אשפתם נאספה באופן קבוע.
ההכנות למבצע
מקרייוון המליץ לנשיא אובמה על אחת משלוש חלופות. לבצע פשיטה המשלבת כוחות אמריקנים ופקיסטנים, לשלוח טייסת מפציצים חמקנים לגיחת הפצצה על היעד או לערוך פשיטת קומנדו שתתבצע תוך שימוש בכוחות אמריקנים בלבד. נוכח הרצון של הממשל האמריקני למנוע את דליפת המודיעין הרגיש הוחלט שלא לשתף במבצע גורמים לא אמריקנים, ובהם ממשלת פקיסטן. הרצון לצמצם את מספר הנפגעים מקרב האזרחים הלא מעורבים, והשאיפה להשיג ודאות מוחלטת ככל שניתן כי המשימה בוצעה ובן לאדן נהרג, הובילו להחלטה שלא להפציץ את המתחם.
זיהוי הגופה וקבורתה בים
שרידי גופתו של בן לאדן הושלכו לים. על פי מקורות אמריקניים ההחלטה להטיל את בן לאדן בלב ים, במיקום סודי, נבעה משני גורמים: האחד – אף מדינה ערבית (כולל ארץ מוצאו, סעודיה) לא רצתה לקבור אותו בשטחה; השני – היה רצון למנוע מצב שבו קברו של בן לאדן, מנהיג אל-קאעידה, יהפוך לאתר עלייה לרגל לתומכיו.
טענות נגד פקיסטן
טענות רבות הועלו נגד ממשלת פקיסטן על כך שסייעה בהסתרתו של בן לאדן. הביקורת על ההתנהלות של פקיסטן התבססה בין היתר על כך שהמתחם המבוצר בו שהה בו לאדן היה קרוב מאוד לאקדמיה הצבאית של פקיסטן, על כך שארצות הברית בחרה שלא ליידע את הרשויות בפקיסטן על השקת המבצע, ועל המוסר הכפול לכאורה של פקיסטן בנוגע למבצעיהם של מתקפת הטרור במומבאי בשנת 2008. תכתובת של דיפלומטים אמריקנים אשר הודלפה על ידי אתר ההדלפות ויקיליקס חשפה בין היתר כי דיפלומטים אמריקנים ציינו שכוחותיו של בן לאדן קיבלו אזהרה מוקדמת מגורמים מסוימים בשירותי הביטחון הפקיסטנים בכל פעם שהכוחות האמריקנים ניסו לפשוט על מקומות המסתור שלו. כמו כן התכתובת המודלפת ציינה כי שירותי המודיעין של פקיסטן (ISI) סייעו להבריח אנשי מליציה חמושים מארגון אל-קאעידה לאפגניסטן כדי שילחמו בכוחות נאט"ו המוצבים באפגניסטן. על פי התכתובת שהודלפה, בדצמבר 2009 ממשלת טג'יקיסטן ציינה בפני פקידים אמריקנים כי אנשים רבים בפקיסטן מודעים למקום הימצאו של בן לאדן.
תורת הספרות
התפתחות תורת הספרות
תורת הספרות קיימת לכל המאוחר מימי ה"פואטיקה" של אריסטו דרך ה"ארס פואטיקה" של הוראציוס עד לימי הרומנטיקה, ועד בכלל. עם זאת, מרבית התאוריות שקדמו למאה העשרים היו יותר נורמטיביות מאשר דסקרפטיביות, ועסקו יותר בשאלה כיצד ראוי לכתוב ולא מהי ספרות והמנגנונים הפועלים בה ומתוכה.
פוסט סטרוקטורליזם
{{עמודות|מספר עמודות=6
הבדלים בין אסכולות
מהו טקסט ספרותי? כיצד יש לפרש יצירת ספרות? מהו טבע השפה? מהו הערך הפוליטי של טקסט? אלו הן חלק מהשאלות העיקריות שעליהן חלוקות אסכולות שונות בתורת הספרות. לעיתים קרובות תשובה לשאלה אחת גוררת אחריה סוג תשובות מסוים לשאלות אחרות. האופן בו הדקונסטרוקציה רואה את השפה, לדוגמה, מוביל אותה לזהות טקסטים ספרותיים כטקסטים שאינם אוטונומיים וסגורים, אלא מקיימים יחסים אינטרטקסטואליים עם טקסטים אחרים, שאינם יצירות ספרות בהכרח.
Planet Her
הצלחה מסחרית
במהלך השבוע שלפני צאתו, היה האלבום לאלבום עם מספר השמירות מראש הרב ביותר באפל מיוזיק. בספוטיפיי, הפך האלבום לאלבום עם מספר ההשמעות הגבוה ביותר ב-24 שעות הראשונות של ראפרית. במצעד הבילבורד 200, הפך האלבום לאלבום של דוג'ה קאט שהגיע למקום הגבוה ביותר והגיע היישר אל המקום השני, עם 109,000 יחידות שקולות לאלבום (מורכבות מ-96,000 יחידות סטרימינג, 10,000 מכירות טהורות ו-3,000 יחידות שקולות לרצועה).
דן מרידור
קריירה פוליטית
בכנסת ה-15 כיהן כיו"ר ועדת החוץ והביטחון של הכנסת. תוך זמן קצר התנגד מרידור לפעולות ראש הממשלה ברק במשא ומתן מול הפלסטינים, ועבר לתמוך באופוזיציה בראשות שרון. לקראת הבחירות המיוחדות לראשות הממשלה – 2001, בין ברק לשרון, שנערכו בצל האינתיפאדה השנייה, שרון פרסם תוכנית מדינית. לאחר פרסום התוכנית, מרידור הודיע על תמיכתו במועמדות של שרון, ובכך הביא לסיום היריבות ארוכת השנים בינו לבין שרון וגם איחד למעשה את הקרעים בין סיעות הליכוד שהתפצלו בשלהי ממשלת נתניהו הראשונה לקראת בחירות 1999.
בממשלתו הראשונה של אריאל שרון (הממשלה ה-29) שימש מרידור (מ-29 באוגוסט 2001) כשר בלי תיק והיה הממונה בפועל על קהילת המודיעין. בשנת 2002, לקראת סוף כהונתה של הכנסת ה-15 חזר מרידור לליכוד אולם נמנע מלהשתתף בבחירות הפנימיות. מרידור פרש מהחיים הפוליטיים וחזר לעסוק בעריכת דין במשרד חיים צדוק ושות'. כמו כן, הוא התמנה לעמית בכיר במכון הישראלי לדמוקרטיה וליושב ראש הקרן לירושלים. מרידור הביע תמיכה ב"קדימה" בבחירות לכנסת ה-17. לפי פרסומים בתקשורת ציפה לתפקיד בכיר בממשלה, לאחר הבחירות ב-2006, מידידו אהוד אולמרט, אולם בסופו של דבר לא קיבל כל תפקיד. שמו של מרידור גם עלה כמועמד לשופט בבית המשפט העליון בימי כהונת ציפי לבני כשרת המשפטים.
שלמה גולדמן (1956)
צאצאים
הרב משה נתן נטע ממשיך שושלת זוועהיל
מפתח רכב
היסטוריה
בשנות ה-50, גרסאות מוקדמות של "מפתחות קפיצים" הדומים לסכינים נוצרו על ידי חברת Signa-Craft מניו יורק, עם אבות טיפוס שונים של יצרנית הרכב האמריקאית "מכוניות חלומות" כמו פונטיאק סטרטו-סטריק וקדילק אל קמינו.
הרפובליקה הקומנצ'ית
ניסיון רותני נוסף לזכות בהגדרה עצמית במערב חבל למקו היה הרפובליקה הלמקו-רוסינית, שהצליחה להתקיים במשך 16 חודשים.
M83 (להקה)
האלבום "Saturdays = Youth" שיצא בשנת 2009 הופק על ידי קן ת'ומאס (שעבד בין היתר עם סיגור רוס וסווייד) ואיוון פרסון (שהפיק אלבומים לLadytron וטרייסי ת'ורן). האלבום זכה לביקורות אוהדות מצד מבקרים בכל רחבי העולם, והגיע למקום 107 בדירוג 200 האלבומים הטובים ביותר של 2008 של מגזין בילבורד, ולמקום שמיני בדירוג של מגזין פיצ'פורק למוזיקה אלטרנטיבית.
נצרות אוריינטלית אורתודוקסית
הכנסיות האוריינטליות האורתודוקסיות כיום
כיום, הקהילה הנוצרית האוריינטלית האורתודוקסית כוללת את:
אוניברסיטת מזרח קרוליינה
קהילה יהודית ויחסים עם ישראל
במוסד הלימוד פועלת שלוחה של ארגון הלל (ארגון בינלאומי לחיי קמפוס לסטודנטים יהודים) שבו פעילים סטודנטים לתואר ראשון. בין פעילויות הארגון באוניברסיטה נכללת תוכנית מנהיגות לסטודנטים וכן השתתפות בפרויקט תגלית בישראל.
במרץ 2017 העבירה אגודת הסטודנטים של האוניברסיטה החלטה בתחום המאבק באנטישמיות. בצעד זה החליטה אגודת הסטודנטים לפעול למניעת אנטישמיות בקמפוס ולתמיכה בקהילה היהודית. האגודה העלתה הצעה זו לאחר מספר תקריות אנטישמיות שהתקיימו במדינה, אחדות מהן בקמפוס עצמו. לאחר העברת ההחלטה פעלה האגודה בשיתוף ארגונים יהודיים בקהילה לגינוי ולמיגור אנטישמיות.
Celtic Woman
אלבומים
כהכנה לאלבום האולפן השלישי שלהם הופיעה הלהקה בטירת סליין (Slane Castle) שבמחוז מית (Meath) שבאירלנד ב-23 וב-24 באוגוסט 2006. בהופעה מושקעת ומהוקצעת השתתפו גם תזמורת גדולה ומקהלה כשבנות הלהקה עלו על הבמה בשמלות נשף אותן החליפו תוך כדי המופע. מופע זה הוקרן ב-PBS בדצמבר 2008. אלבום האולפן הקרוי: "Celtic Woman: A New Journey" (מסע חדש) יצא לאור ב-30 בינואר 2007, וכמו באלבום הבכורה יצאה לאור במקביל גם ההופעה החיה על DVD. מיד עם צאתו לאור הגיע האלבום היישר למקום הרביעי במצעד האלבומים הנמכרים ביותר (בילבורד 200). ולמקום הראשון בסוגת מוזיקת העולם, כשהוא מוריד את שני האלבומים הקודמים של הלהקה למקומות השני והשלישי ברשימה.
פול מודריץ'
פרטים ביוגרפיים
פול מודריץ' נולד בראטון, עיירת פועלים בצפון מדינת ניו מקסיקו כבן ללורנס מודריץ' ולמרגרט מודריץ' לבית טרק (McTurk). האב, בעל שורשים קרואטיים שגדל בין כורי פחם במדינת קולורדו, היה למורה לביולוגיה בתיכון העירוני של רייטון ומאמן פוטבול. פול מודריץ' התעניין במדעי החיים ובכימיה מילדותו, וכשהיה נער עודד אותו אביו שיעסוק בעתיד בחקר ה-DNA. בשנת 1973, קיבל תואר דוקטור מאוניברסיטת סטנפורד.
KHL
הליגה מורכבת מ־22 קבוצות המחולקות לשתי חטיבות המחולקות גאוגרפית - החטיבה המזרחית והחטיבה המערבית. בכל חטיבה קיימים שני בתים, המסווגים גאוגרפית אף הם לפי מיקום הקבוצות. הבתים במזרח הם בית חרלמוב ובית צ'רנישב, ואילו במערב הבתים הם בית בוברוב ובית טראסוב.
חסויות
ב-22 בספטמבר 2021, ה-KHL הכריזה על השקת משאב KHL.cards להנפקת כרטיסי NFT לאספנות בשיתוף עם חברת האחזקות Block-chan.com. הכרטיסים תוכננו להימכר בבורסת המטבעות הקריפטו הבינלאומית Binance, בעוד שהחברה היא הספק הטכני של הנפקת אסימון NFT.
התפילה בישראל בהתפתחותה ההיסטורית
התפילה בישראל בהתפתחותה ההיסטורית (במקור בגרמנית: Der jüdische Gottesdienst in seiner geschichtlichen Entwicklung), היא מונוגרפיה מאת החוקר יצחק משה אלבוגן, שיצאה לאור לראשונה בשנת 1913. החיבור מתאר את חלקי התפילה היהודית והתפתחותה, מתחילתה לפני חורבן בית שני ועד לזמן כתיבת החיבור לראשונה, על מנהגיה השונים; וכן את מבנה בית הכנסת ונושאי המשרה שבו.
פרטים כלליים על הספר
אל חקר התפילה הגיע אלבוגן במקרה, לאחר שבזמן לימודיו, בשנת 1898, בבית המדרש לרבנים בברסלאו הוכרזה תחרות לכתיבת חיבור על תפילת שמונה עשרה. אלבוגן כתב את חיבורו (בגרמנית): "ההיסטוריה של שמונה עשרה הברכות" (Geschichte des Achtzehngebets), וזכה בגינו בפרס הראשון. הזכייה הובילה אותו להמשיך ולחקור את תחום התפילה, ובהמשך לכתוב את הספר "התפילה בישראל".
מיד עם צאתו זכה הספר לביקורות חיוביות ולפופולריות רבה, ולמעשה עד היום אין כמעט מחקר או ספר היוצאים בתחום התפילה והפיוט שאינם מתבססים עליו או מאזכרים אותו, לרבות מחקרים וספרים שיצאו מתוך זרם היהדות האורתודוקסית ומחקרים מאת חוקרים לא יהודים.
המהדורה הגרמנית
הספר יצא לאור לראשונה בגרמנית, בשנת 1913, ומאז יצא בשתי מהדורות נוספות בגרמנית וכן במהדורות צילום, כדלקמן: